  Туспуктэм: Константин Вознесенских Майя Бывальцева 31-тӥ коньывуонэ Удмуртиын коронавируслы 1 сюрс 287 эскеронъёс ортчытӥзы, 148 муртлэсь висёнэз шараязы, соос пӧлын 14 аресозь 11 пиналъёс но 65 арессэс ортчем 57 арлыдоос. Эмъяськонние куать адями шедиз. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 2 сюрс 435 адямиез эмчиос чакласа возё. Эмъяськонниосын кыллись 96 висисьёслэн тазалыксы шоро-куспо лыдъяське, 15 муртлэн – секыт, куинез соос пӧлысь тыосты шокатӥсь аппарат улын кыллё. 385 адями йӧназ. 71 аресъем воргорон улонысь кошкиз. 1-тӥ шуркынмонлы Удмуртиын коронавирусэн черлан 222 сюрс 949 учыр лабораториосын зэматэмын. 216 сюрс 141 мурт йӧназ. 4 сюрс 130 адями улонысь кошкиз, со пӧлысь 3 сюрс 930-ез – юнматэм диагнозэн. 705 сюрс 905 мурт вакцинациез ортчиз, со пӧлысь 565 сюрс 3 адями кыкетӥ компонентсэ но басьтӥз. 255 сюрс 575 адями ревакцинациез ортчиз. Тодэ вайытом, нунал азьвыл элькунын коронавируслы 1 сюрс 772 эскеронъёс ортчытӥзы, 180 муртлэсь висёнэз шараязы, эмъяськонние 21 адямиез интыязы. Коронавирусэз алон, шараян но эмъян пумысен юанъёсын визь-кенеш сётонъя центре жингыртыны луэ, солэн телефон номерез – 8-800-100-24-47. Тегъёс: Тазалык висён коронавирус Удмуртия  